У сенцах дома сям’і Ставераў у Бягомлі ўдзельнікі рэйду літаральна сутыкнуліся з нечакана вынырнуўшым з цемені хлопчыкам, які, убачыўшы людзей, абыякава прамовіў: “А, гэта вы…” Калі ў пакоі запалілі святло, жахнуліся: беспарадак, які панаваў на кухні, словамі цяжка апісаць! Стол, падаконнік былі застаўлены брудным посудам, усюды валялася непрыбранае адзенне, брудныя анучы (здымак 1). У жылым пакоі двое сімпатычных хлопчыкаў малявалі, седзячы на падлозе, бо стол быў загрувашчаны, а бацькі ў суседнім – пілі гарэлку! Лячэння, дзякуючы якому яны палепшылі жыллёвыя ўмовы, працаўладкаваліся, хапіла на некалькі месяцаў. Толькі ў чэрвені гэтага года ім вярнулі ў сям’ю сыноў-блізнят. Ставеры атрымалі папярэджанне, у якім значыцца, што пры паўторным адабранні дзяцей дакументы на пазбаўленне іх бацькоўскіх правоў будуць перададзены ў суд.